ভেঙে পড়ল মন্দিরের ছাদ! মহারাষ্ট্রে বাড়ছে হতাহতের সংখ্যা

ওয়েব ডেস্ক : মহারাষ্ট্রে (Maharastra) ভয়ঙ্কর ঘটনা। ভেঙে পড়ল মন্দিরের (Temple) ছাদ। ঘটনায় এখনও পর্যন্ত বেশ কয়েকজনের মৃত্যু খবর পাওয়া যাচ্ছে। আহত অন্তত ৩০। মন্দিরের ভিতরে এখনও অনেকে আটকে রয়েছেন বলে খবর। ফলে হতাহতে সংখ্যা আরও বাড়তে পারে বলেই আশঙ্কা করা হচ্ছে।

মহারাষ্ট্রের (Maharastra) পরভণী জেলায় অবস্থিত হনুমান মন্দিরে এই ঘটনা ঘটেছে। জানা যাচ্ছে, সেখানে আজ এক বিশেষ অনুষ্ঠান ছিল। তার জন্য মন্দিরে ভিড় জমিয়েছিলেন পুণ্যার্থীরা। সেই সময় গর্ভগৃহে ঢোকার মুখে ভেঙে পড়ে নির্মীয়মান ছাদের অংশ। ঘটনায় কয়েকজনকে উদ্ধার করা হয়েছে। তাঁদেরকে ভর্তি করা হয়েছে হাসপাতালে (Hospital)। আহতদের মধ্যে অনেকে আশঙ্কাজনক বলেই খবর।

আরও খবর : দ্বিতীয়বার বিয়ের পিঁড়িতে প্রাক্তন মুখ্যমন্ত্রী বিপ্লব দেব

এই হনুমান মন্দিরটি অবস্থিত ছত্রপতি সম্ভাজীনগর থেকে ১৯০ কিলোমিটার দূরে যশবাড়ী গ্রামে। প্রত্যক্ষদর্শীরা জানিয়েছেন, দুপুর সাড়ে তিনটের সময় এই দুর্ঘটনা ঘটেছে। সেখানে ‘সভা-মণ্ডপ’টি নির্মাণ করা হচ্ছিল। সেটারই কিছু অংশ ভেঙে পড়ে। ঘটনার খবর পেয়েই সেখানে পৌঁছয় উদ্ধারকারী দল।

মহারাষ্ট্রের মন্ত্রী মেঘনা বোরডিকর এ নিয়ে বলেছেন, খবর পেয়ে ঘটনাস্থলে যায় উদ্দারকারী দল। পুণ্যার্থীদের দ্রুত বের করে আনা হয়। ঘটনায় যাঁরা প্রাণ হারিয়েছেন তাঁদের পরিবারকে আর্থিক ক্ষতিপূরণ করা হবে বলে জানিয়েছেন মন্ত্রী। এই ঘটনার বেকিছু ভিডিও সামনে এসেছে। এই ঘটনায় এলাকায় ব্যাপক চাঞ্চল্য ছড়িয়েছে।